b'\n_START_ARTICLE_\n\xc5\xa0embije\n_START_SECTION_\nZgodovina\n_START_PARAGRAPH_\nV bli\xc5\xbeini vasi je ostanek gradi\xc5\xa1\xc4\x8da, sama vas naj bi nastala okoli leta 1200. Legenda govori o lakomni grofici \xc5\xa0embilji, po kateri naj bi vas tudi dobila ime._NEWLINE_Iz Zbirke spominov Franeta Vrha - \xc2\xbbKjeca\xc2\xab  (1928 \xe2\x80\x93 2006) je razbrati, da je bilo pred sto leti je bilo v vasi 54 hi\xc5\xa1nih \xc5\xa1tevilk in 325 prebivalcev. Pred drugo svetovno vojno je bilo v vasi 409 prebivalcev, 146 glav \xc5\xbeivine, od tega 82 krav, 9 parov volov, in 23 parov konj, pa tudo okoli 300 ovac. Takrat je bilo 32 furmanov, ki so ve\xc4\x8dinoma vozili bukovino. \xc5\xbdenske so v tistem \xc4\x8dasu veliko odhajale za slu\xc5\xbekinje v Trst ali na Reko.V letih 1954-55 je v iskanju bolj\xc5\xa1e prihodnosti zapustilo 43 va\xc5\xa1\xc4\x8danov. Danes je v vasi nekaj preko 200 prebivalcev.'